Simplicium medicamentorum ex novo orbe delatorum historia
Simplicium medicamentorum ex novo orbe delatorum historia est titulus Latinus operis cuiusdam a Nicolao Monarde medico Hispalensi anno 1565 Hispanice scripti, annis 1571 iterumque 1574 aucti, in multas linguas et sub multis titulis divulgati. Auctor hoc opere plantas medicinasque in America repertas, Europaeis utiles, describit, quas ille, Americae oceanique expers, a descriptionibus aliorum et speciminibus ad Hispalim importatis tantum cognovit. Versionem Latinam Carolus Clusius primum anno 1574, recensione ultima anno 1605 divulgavit.